CELEX: 62018TN0216
Language: el
Date: 2018-03-28 00:00:00
Title: Υπόθεση T-216/18: Προσφυγή της 28ης Μαρτίου 2018 — Pozza κατά Κοινοβουλίου

201806010051915552018/C 211/332162018TC21120180618EL01ELINFO_JUDICIAL20180328262721Υπόθεση T-216/18: Προσφυγή της 28ης Μαρτίου 2018 — Pozza κατά Κοινοβουλίου
 ---documentbreak--- C2112018EL2610120180328EL0033261272Προσφυγή της 28ης Μαρτίου 2018 — Pozza κατά Κοινοβουλίου
   (Υπόθεση T-216/18)2018/C 211/33Γλώσσα διαδικασίας: η γαλλική
      Διάδικοι
   
   
      Προσφεύγων: Geoffray Pozza (Waldbillig, Λουξεμβούργο) (εκπρόσωποι: S. Orlandi και T. Martin, δικηγόροι)
   
      Καθού: Ευρωπαϊκό Κοινοβούλιο
   
      Αιτήματα
   
   Ο προσφεύγων ζητεί από το Γενικό Δικαστήριο:
   
            —
         
         
            να ακυρώσει την απόφαση του Ευρωπαϊκού Κοινοβουλίου να μην χορηγεί πλέον, από 1ης Μαΐου 2017, το επίδομα αποδημίας στον προσφεύγοντα·
         
      
            —
         
         
            να καταδικάσει το Κοινοβούλιο στα δικαστικά έξοδα.
         
      
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τρεις λόγους ακυρώσεως.
   
            1.
         
         
            Με τον πρώτο λόγο ακυρώσεως προβάλλεται παράβαση του άρθρου 4, παράγραφος 1, στοιχείο α', του παραρτήματος VII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, καθόσον το Κοινοβούλιο προέβη σε εσφαλμένη ερμηνεία της διατάξεως αυτής λαμβάνοντας την απόφαση να μην χορηγεί πλέον το επίδομα αποδημίας στον προσφεύγοντα.
         
      
            2.
         
         
            Με τον δεύτερο λόγο ακυρώσεως προβάλλεται αναρμοδιότητα του Κοινοβουλίου για τη λήψη της προσβαλλόμενης αποφάσεως, καθόσον η διοργανική μετάταξη υπαλλήλου δεν αποτελεί νέα πρόσληψη και, ως εκ τούτου, το Κοινοβούλιο δεν μπορεί να χρησιμοποιεί ως πρόφαση τη μετάταξη του προσφεύγοντος για να καθορίσει, για δεύτερη φορά, το δικαίωμά του στο επίδομα αποδημίας.
         
      
            3.
         
         
            Με τον τρίτο λόγο ακυρώσεως προβάλλεται παραβίαση της αρχής της δικαιολογημένης εμπιστοσύνης καθώς και παράβαση προηγούμενης αποφάσεως του Ελεγκτικού Συνεδρίου η οποία καθορίζει τα δικαιώματα του προσφεύγοντος, στο μέτρο που κάθε πράξη η οποία εκδίδεται από θεσμικό όργανο απολαύει του τεκμηρίου νομιμότητας και που, εν προκειμένω, η προηγούμενη απόφαση του Ελεγκτικού Συνεδρίου έχει δημιουργήσει δικαιολογημένη εμπιστοσύνη στον προσφεύγοντα ως προς τη διατήρηση επιδόματος αποδημίας για όσο χρονικό διάστημα παραμένει τοποθετημένος στο Λουξεμβούργο.